Slovenska kronika, 30.4.2008


Naslov: Nove pridobitve v Metalni Senovo

Napoved za  voditelja:

Da bi prezaposlili delavce iz rudnika je Metalna leta 1972 na Senovem odprla svoj proizvodni obrat. Ta je šel leta 1996 v stečaj, proizvodnjo pa so dve leti zatem nadaljevali, seveda le z zgolj 70. zaposlenimi. V desetih letih je novonastalo podjetje Metalna Senovo vseskozi zaposlovalo ljudi in posodabljalo proizvodnjo. Tako so pred dnevi povečali proizvodne prostore, načrtujejo pa še nove naložbe in nova delovna mesta.

T- S Senovega: GORAN ROVAN /
X- Snemalec: Jože Grajžl /

Metalna Senovo danes zaposluje 180 ljudi, 150 ljudi pa dela za njih pogodbeno. Zdaj so svoje proizvodne prostore povečali za tisoč kvadratnih metrov, postavili pa so tudi novo plinsko postajo.

T- IVAN UMEK /
X- direktor Metalne Senovo /

Tle se bodo delali podaljški…

…boljšo pretočnost proizvodnje.

Gradnja podaljška hale in oprema zanjo je stala milijon evrov. S tem pa vlaganj v senovski Metalni za letos še ni konec, saj bodo namenili še štiri milijone evrov za novo proizvodno halo in sodoben stroj. 

T- IVAN UMEK /
X- direktor Metalne Senovo /

Večja investicija…

…in pa nova hala.

Na Senovem izdelujejo dele za gradbene in luške žerjave ter podvozja avtodvigal. Ker se zavedajo, da ugodne razmere na tem trgu ne bodo trajale večno, pa se že pripravljajo na nove proizvodne programe. Tako naj bi med drugim delali tudi dele za vetrne elektrarne. 

